BREÑAS GONZÁLEZ DE ZÁRATE (EH Bildu, 2016-02-05):
Eskerrik asko. Eguerdi on.
Donostia 2016ren elkarbizitzaren zubia inaugurazio-ekitaldiak kezka eta zalaparta eragin zituen gizartean, hainbat eta hainbat herritar hotz utzita. Eta horrek jatorriko balioei buruzko kezka sorrarazten digu, are gehiago Patronatuko kideen artean entzundako iritzi ezberdinak kontuan hartuta.
Ez zen gainera talde teknikoak hartutako erabakia izan, Fundazioak baizik, hau da, Donostiako Udala, Gipuzkoako Aldundia, Jaurlaritza eta Espainiako Kultura Ministerioak. Metodo digital aurreratuenak erabiliz, atzamarrarekin, alegia, korrika eta presaka inaugurazioan zerbait handia egin zedin.
Zentzu horretan Donostia 2016ren ikuspegi globala ezin dezakegu galdu. Bat, egitasmoaren helburuez, etengabeak izan behar direnak eta, bestalde, inaugurazioaz 88 ekitaldiren bitartez egindakoa. Baina jo puntua zubiko ekitaldian jarri zuena hain zuzen, EAJ eta udal gobernua izan ziren, Jaurlaritzak ere babestua.
Hau da, aurreko legealdian oztopoak jarri zenituzten berberek, inaugurazio eredu zehatz baten alde egin duzue, espektatibak sortuz eta hasiera oso ikusgarria iragarriz. Eta ondorioz azaldu beharko duzue aurrikusitako helburuetara iritsi ez den ekitaldian egindako inbertsioa ere, 22.000 mila euro minutukoa hain zuzen.
Ikuskizunaren garapenaz iritzi ezberdinak entzun dira eta hor ez gara sartuko, baina agerikoa da herritar ugarik ez zutela ezer ikusi eta ezer entzun. Hala ere, era berean, baloratzen dugu hainbat herritarrek egindako, herritarrek eta langileek egindako lana.
Baina garbi izan, Izaguirreren legealdian gertatu ez bezala, gu ez gara egitasmoa oztopatzera eta suntsitzera joango, baina hori bai, egitasmoaren jarraipena egingo dugu jatorrizko ereduari lotutako balioak bidean gal ez daitezen. Nolanahi ere, hasierak lezio bat eman digu, aztertzekoa eta ez ahaztekoa.
Bestalde, ezin daiteke nahastu partaidetza eta are gutxiago herri partaidetza ikusle kopuruarekin. Ez da gauza bera, esaterako, Olatu-talkaren eredua eta baita Danborradarena ere, non milaka lagunek parte hartzen duten, bakoitzak bere erara, baina aktiboki...
...ikusle kopuruarekin. Ez da gauza bera, esaterako, olatu talkaren eredua eta baita danborradarena ere, non milaka lagunek parte hartzen duten bakoitzak bere erara baina aktiboki  - ikusleek barne -  edota zubikoa, su artifizialen modura aurkeztu zena, masiboki ikustera joateko ekitaldi gisa.
Eta EH Bildurentzat garrantzitsua dena da ereduaren eta balioen norabidea. Hau da, berdintasuna, parte hartze aktiboa, elkarbizitza eta prozesua eta sorkuntza ikuskizun pasiboen gainetik.
Eta, ildo horretatik, asko kezkatzen gaitu zer dagoen zubiko aurkezpenaren atzean, gainazaleko xehetasunak barne. Adibidez, Victoria Eugeniara etiketaz jantzita joateko exijentzia; mikrobusen flota antzokitik Tabakalerara joateko, VIPentzako Tabakaleraren itxiera, terrazarako sarbide oso mugatua, eta suposatzen dugu pintxoak eta kopak ere nonahi ere egongo zirela. Horren atzean hiri eredu oso bat dagoelako, hiri ikuspegi bat, finean norentzat eta zertarako ari den Donostia 2016 eraikitzen. Hiri eta herri gisa barrutik hobetzeko? Ala kanpora begirako postala baino ez?
Agian ez dago prozesu parte hartzaile nahikorik, agian ez dago proiektuaren muina den partaidetzari denbora nahikoa eskaini. Eta horregatik hori galdetzeko unea heldu da: zergatik, zerk eta nork eragotzi duen prozesu hori.
Aspaldikoa da ikuskizunen ereduaren inguruko tenkatzea. EAJk galga jartzea erabaki zuen, gaixoaren salbatzaile gisa agertzeko baina gaizki atera zaizue jokaldia. Eta horregatik, galdera: Inaugurazio ekitaldirako kontratazio baldintzek ziurtatzen al zuten Donostia 2016ren jatorrizko balioak betetzea?
Besterik ez, eskerrik asko.